Cornell Law School

**Shkolla e Ligjit Kornell** (en: *Cornell Law School*)** **është Shkolla e Ligjit e Universitetit Kornell, një universiteti privat i vendosur në qytetin e Itakës, Nju Jork.  Ajo është një nga pesë Shkollat e Ligjit të grupimit "Ivy League" dhe ofron programe studimi në ligj (JD, LLM, dhe JSD) së bashku me programe të dyfishta, në bashkëpunim me shkollat e tjera profesionale të universitetit.

Cornell Law ka raportin e tretë më të ulët midis numrit të pedagogëve dhe studentëve (10.4 studentë për 1 pedagog) nga të tërë shkollat e ligjit të akredituara nga ABA në Shtetet e Bashkuara të Amerikës, dhe për vitin akademik 2014, 95.8% e studentëve të diplomuar kishin gjetur një punë me kohë të plotë brenda nëntë muajsh pas diplomimit.

## Historia 
left|thumb||240px

Departamenti i Ligjit në Kornell u çel në vitin 1887 në Morrill Hall me Gjyqtarin Douglass Boardman si Dekanin e saj të parë. Në atë kohë, për tu pranuar nuk ishte e kërkuar as diploma e shkollës së mesme. Në 1917, u vendos që për tu pranuar, studenti duhet të kishte të paktën dy vjet arsim universitar, ndërsa në 1924-ën, programi bazë i edukimit ligjor (LL.B.) u kthye në program pasuniversitar.  Në 1890, George Washington Fields u bë studenti i parë me ngjyrë në historinë e ShBA që u diplomua nga një Shkollë Ligji. Në 1893, u diplomua femra e parë nga Kornell, Mary Kennedy Brown.  Departamenti u riemërua si Shkolla e Ligjit në vitin 1925.  Programet pasuniversitare në ligj, Master në Ligj (LL.M.) dhe Doktor i Shkencave Juridike (J.S.D.), janë ofruar në Kornell që nga viti 1928.

Në vitin 1948, Shkolla e Ligjit e Kornellit krijoi një program të specializuar në ligjin ndërkombëtar dhe filloi të ofronte programin e LL.B.-së. Në vitin 1968, shkolla filloi të publikojë revsitën akademike *Cornell International Law Journal.*  Në vitin 1994, shkolla krijoi lidhje me Fakultetin Juridik të Universitetit të Parë të Parisit dhe së bashku kanë hapur Institutin Veror të Ligjit Ndërkombëtar dhe Krahasues, me qendër në Paris.

## Pranimet 
right|thumb|Pamje e Shkollës së Ligjit të Kornellit, parë nga *Central Avenue*|255x255px

Për klasën që do të hynin në vjeshtë të vitit 2012-ës, 191 nga 4,054 aplikantë (4.7%) filluan programin e JD.

Në Programin e LL.M.-së, i cili është ndërtuar për juristë të trajnuar jashtë ShBA-së të cilët duan të punojnë në ShBA, nga 900 aplikantë vetëm 60 (6.7%) u pranuan.  Studentët e LL.M.-së vijnë nga 30 vende të ndryshme të Botës.

## Reputacioni 
thumb|Pamje e oborrit të brendshëm të shkollës së ligjit|255x255px

Shkolla e Ligjit është renditur si shkolla e 7-të më e mirë e Ligjit në ShBA në renditjen "Law School 100", e 25-ta më e mirë në botë nga "QS World University: Law", dhe e 13-ta më e mira në ShBA për vitin 2015 sipas "U.S. News and World Report".

Programi i Masterit në Ligj (LL.M) është renditur si programi më mirë në ShBA gjatë viteve 2011, 2010, 2008 dhe 2006, sipas renditjes së AUAP.

## Alumni 
Studentët e diplomuar nga Shkolla e Ligjit e Kornellit kanë dhënë një kontribut të vyer në botën juridike dhe jo vetëm.  Disa nga alumnit e spikatur janë:
 
* John G. Alexander (1916), Kongresmen Amerikan i Minnesota (1939-1941).
* Rob Andrews (1982), Kongresmen Amerikan i New Jersey (1990-2014).
* Mark J. Bennett (1979), Prokuror i Përgjithshëm i Hawaii.
* Arnold Burns (1953), Zv. Prokuror i Përgjithshëm i ShBA.
* Thomas Carmody (1882), Prokuror i Përgjithshëm i  New York.
* Katherine Clark (1989), Kongresmen Amerikan i Massachusetts (2013–present). 
* Barber Conable (1948), Kongresmen Amerikan i New York (1983-1985), President i Bankës Botërore (1986-1991).
* Arthur Hobson Dean (1923), diplomat, delegat i Organizata e Kombeve të Bashkuara.
* Juan Carlos Esguerra (LLM 1973), ish Ambasador i Kolumbisë në ShBA.
* William vanden Heuvel (1952), diplomat. 
* Tsai Ing-wen (LLM 1980), presidentja e parë femër e Taivanit (2016).

## Lidhje të jashtme 
* Faqja zyrtare e Shkollës së Ligjit

## Burim i të dhënave 
## Shih edhe 
* Cornell University
* Ivy League

Koordinatat: [//tools.wmflabs.org/geohack/geohack.php?pagename=Cornell_Law_School&params=42.443874_N_-76.485803_E_ 42°26'38"N 76°29'09"W / 42.443874°N 76.485803°W / 42.443874; -76.485803]